সমগ্ৰ ৰাজ্যৰ লগতে আজি শিৱসাগৰৰ বিভন্ন স্থানত সুধাকণ্ঠ ড০ ভূপেন হাজৰিকাৰ সপ্তম মৃত্যু বাৰ্ষিকী উদযাপন কৰা হয়। শিৱসাগৰ জিলা উপায়ুক্ত কাৰ্য্যালয়ৰ চ্যুকাফা ভৱনত জিলা প্ৰশাসনৰ উদ্যোগত অনুষ্ঠিত সভাত উপায়ুক্ত পল্লৱ গোপাল ঝাৰ লগতে উপায়ুক্ত কাৰ্য্যালয়ৰ কৰ্মচাৰী সকলে সুধাকণ্ঠলৈ সশ্ৰদ্ধ প্ৰণিপাত জনায়।
ইয়াৰোপৰি দিখৌপৰীয়া সন্মিলীত যুৱ সংঘৰ উদ্যোগত নগৰৰ দ'লমুখ চাৰিআলিৰ জয়দয়াল খেমকা মাতৃ সেৱা সদনৰ প্ৰাঙ্গণত থকা ভূপেন দাৰ প্ৰতিমূৰ্ত্তিত বন্তি প্ৰজ্বলনেৰে শ্ৰদ্ধাঞ্জলী নিবেদন কৰা হয়। বন্তি প্ৰজ্বলন অনুষ্ঠানত উপস্থিত থাকে শিৱসাগৰ জিলা আৰক্ষী অধীক্ষক সুবোধ সোনোৱাল, অতিৰিক্ত উপায়ুক্ত নৱাব আলহাজ আলি, পৌৰনেত্ৰী মৃদুস্মিতা সিংহা, শিৱসাগৰ কলেজৰ ৰাজনীতি বিভাগৰ মূৰব্বী অধ্যাপক সব্যসাচী মহন্ত, আটাছুৰ মূখ্য উপদেষ্টা অশ্বিনী কুমাৰ চেতিয়াকে ধৰি বহু ব্যক্তি উপস্থিত থাকে।
আনহাতে খোজৰ উদ্যোগত অনুষ্ঠিত হোৱা শিৱসাগৰ গ্ৰন্থ উৎসৱতো ভূপেন হাজৰিকালৈ শ্ৰদ্ধাঞ্জলি জনোৱাৰ লগতে গ্ৰন্থ উৎসৱটোত শিৱসাগৰ আঞ্চলিক ছাত্ৰ সন্থাৰ উদ্যোগত সদৌ অসম ভিত্তিত ভূপেন্দ্ৰ সঙ্গীত প্ৰতিযোগীতা আয়োজন কৰা হৈছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
